Ցանկանում ենք նշել, որ այդ ընտրությունները նախկիններից տարբերվում են նաև նրանով, որ անկախ Հայաստանի պատմության մեջ, չնայած ինչ թաքցնենք, ամբողջ երկրի պատմության մեջ, առաջին անգամ է, որ Երևանի համար պայքարելու են միանգամից մի քանի կին թեկնածուներ: Բացի Նաիրա Զոհրաբյանից ընտրություններին մասնակցելու հայտ է ներկայացրել «Երկիր ծիրանի» կուսակցության ղեկավար Զարուհի Փոստանջյանը և ճարտարապետ Անահիտ Թարխանյանը: Եվ եթե հաշվի առնենք, որ ամբողջ Հայաստանում չկա ոչ մի քաղաք, որի քաղաքապետը կին է, ապա դրական միտում-ձեռքբերումը ակնհայտ է: Մնում է հաջողություն մաղթել բոլոր թեկնածուներին և քաղաքական ուժերին պայքարում, իսկ երևանցիներին՝ հուսալ լավագույն ապագան իրենց սիրելի քաղաքի համար: